pythainlp/thai-wiki-dataset-v4 huggingface dataset:
โอะมะเอะซะกิ

<ns>0</ns>
 <revision>
 <timestamp>2018-10-01T23:17:36Z</timestamp>
 <contributor>
 <username>ZeroSixTwo</username>
 </contributor>
 <comment>ZeroSixTwo ย้ายหน้า โอะมะเอะซะกิ ไปยัง โอมาเอซากิ: แก้ไขการทับศัพท์ญี่ปุ่นตามประกาศราชบัณฑิตยสภาฉบับใหม่</comment>
 <origin>7878811</origin>
 <model>wikitext</model>
 <format>text/x-wiki</format>
ไอวัน เครก

ไอวัน เครก  เกิดเมื่อวันที่ 22 กุมภาพันธ์ 2455 ณ เอดินบะระ สก็อตแลนด์ สหราชอาณาจักร เป็นบุตรชายของ ดร. เอริก เครก กับ โดโรเธีย เกอร์กูล มิลเดอร์ 
ในปี ค.ศ. 1940 เขาได้สมรสกับ ลิเลียน เมย์ จนเมื่อสมัยสงครามโลกครั้งที่ 2 เขาได้ออกไปพำนักในแอฟริกา นางลิเลียน เครกได้ทำงานในโรงงานเพื่อผลิตวิทยุสร้างความบันเทิงสำหรับราชนาวีของสหราชอาณาจักร รวมไปถึงทีโรงพยาบาลสำหรับทหารที่เจ็บป่วยและพักรักษาตัว ต่อมานางลิเลียน ภรรยาของเขาได้ปฏิสันถารครั้งแรกกับเจ้าชายเบร์ติล ดยุกแห่งฮัลลันด์ ในกรุงลอนดอน ที่งานเลี้ยงค็อกเทลที่พระองค์เสด็จมาเพื่อเป็นเกียรติในวาระวันเกิดของเธอที่เธอมีอายุ 28 ปี หลังจากการพบกันครั้งนั้นทั้งสองก็รักกัน ตอนนั้นเธอยังมิได้หย่าขาดจากเขาจนสองปีให้หลังจึงมีการหย่าร้างกันในปี 1945 ไม่มีุบตร-ธิดา
การปะทุของเขาวิซูเวียส ค.ศ. 79

เขาวิซูเวียสเป็นภูเขาไฟสลับชั้น (stratovolcano) ตั้งอยู่ในประเทศอิตาลีปัจจุบัน เคยปะทุขึ้นใน ค.ศ. 79 จัดเป็นการปะทุของภูเขาไฟที่ร้ายแรงที่สุดในประวัติศาสตร์ยุโรป นักประวัติศาสตร์ทราบเรื่องการปะทุครั้งนี้จากบันทึกของพลินีผู้เยาว์ (Pliny the Younger) นักการเมืองและกวีชาวโรมันซึ่งเห็นเหตุการณ์มาด้วยตาตนเอง การปะทุครั้งนี้ยังเป็นที่มาของคำศัพท์ว่า "การปะทุแบบวิซูเวียส" (Vesuvian eruption) ที่ใช้เรียกการประทุประเภทหนึ่งของภูเขาไฟ
ในเหตุการณ์นั้น เขาวิซูเวียสพ่นกลุ่มควันพิษที่ประกอบด้วยเทฟรา (tephra) และก๊าซภูเขาไฟ (volcanic gas) อันเดือดจัด ออกมาอย่างรุนแรงเป็นแนวสูงถึง 33 กิโลเมตร ทั้งยังพ่นหินหลอมเหลว (molten rock), หินพัมมิซ (pumice) ป่นละเอียด, และเถ้าภูเขาไฟ (volcanic ash) ออกมาเป็นปริมาณสูงถึง 1.5 ล้านตันต่อวินาที จนที่สุด ก็ปล่อยพลังงานความร้อน (thermal energy) ขนาดเทียบเท่าที่เกิดในเหตุการณ์ระเบิดที่ฮิโรชิมะและนางาซากิ ออกมาถึง 100,000 ครั้ง เป็นเหตุให้ชุมชนชาวโรมันหลายแห่งถึงแก่ความพินาศ และถูกฝังภายใต้ระลอกตะกอนภูเขาไฟ (pyroclastic surge) และหินเถ้าภูเขาไฟ (tuff) จำนวนมหาศาล ชุมชนซึ่งเป็นที่รู้จักกันดี คือ ปอมเปอี (Pompeii) และเฮอร์คิวเลเนียม (Herculaneum) ซึ่งมีประชากรรวม 16,000–20,000 คน มีการพบศพคนกว่า 1,500 ราย แต่ยอดผู้เสียชีวิตยังไม่อาจกำหนดแน่ได้
ตัวบ่งปริมาณ (หนึ่งตัว)

ในวิชาคณิตศาสตร์ สาขาตรรกศาสตร์ ประโยคที่ว่า "มี...หนึ่งตัว" ใช้เพื่อแสดงว่ามีสมาชิกตัวใดตัวหนึ่งที่สอดคล้องกับเงื่อนไขอย่างแน่นอน ตัวบ่งปริมาณตัวนี้ เป็นที่รู้จักกันในชื่อ ตัวบ่งปริมาณเอกลักษณ์ หรือ ตัวบ่งปริมาณแบบหนึ่งตัว 
ใช้สัญลักษณ์ ∃! หรือ ∃=1 ยกตัวอย่าง ประโยคต่อไปนี้
<math>\exists! n \in \mathbb{N}\,(n - 2 = 4)</math>
หรือจะอ่านได้ว่า "มีจำนวนธรรมชาติ n อยู่หนึ่งตัว ซึ่ง n - 2 = 4
การพิสูจน์เอกลักษณ์.
การพิสูจน์เอกลักษณ์ที่นิยมใช้กันคือการพิสูจน์ตัวแรกตามเงื่อนไข แล้วสมมติให้มีจำนวน ๆ หนึ่งอยู่สองตัว (a และ b) ที่จะลงตัวกับเงื่อนไขได้พอดี และสมมูลกับประโยคนั้น ๆ
"อนึ่ง a = b"
ยกตัวอย่างการพิสูจน์ ว่า x + 2 = 5 มีเพียงคำตอบเดียว ขั้นแรก จะเป็นการพิสูจน์โดยการสาธิตว่ามีคำตอบอยู่อย่างน้อยหนึ่งตัวแน่นอน ซึ่งก็คือ 3 จะเริ่มการพิสูจน์ส่วนนี้อย่างง่ายก่อน
<math>3+2=5</math>
ตอนนี้ ก็สมมติให้มีสองคำตอบ เป็น a และ b ซึ่งจะลงตัวกับ x + 2 = 5 ดังนั้น
<math>{\displaystyle a+2=5}</math> และ <math>b+2=5</math>
การดำเนินการของสมการ
<math>{\displaystyle a+2=b+2}</math>
ใช้หลักการตัดทิ้ง
<math>a=b</math>
ตัวอย่างการพิสูจน์ตัวบ่งปริมาณแบบหนึ่งตัวง่าย ๆ ผลสุดท้าย นิพจน์ของทั้งสองข้างจะมีค่าเท่ากัน ซึ่งจะมาทำให้สอดคล้องกับเงื่อนไข
การพิสูจน์หาค่า <math>a</math> ซึ่งสอดคล้องกับเงื่อนไข และพิสูจน์ว่า สำหรับ <math>x</math> ใด ๆ หมายความว่า เงื่อนไขของ <math>x</math> จะมีค่าเป็น <math>x=a</math>
การลดรูปเป็นตัวบ่งปริมาณแบบบางตัวและตัวบ่งปริมาณแบบทั้งหมด.
ตัวบ่งปริมาณแบบหนึ่งตัวในบางครั้งยังเขียนได้ในรูปของตัวบ่งปริมาณแบบบางตัวและทั้งหมดในเชิงของตรรกศาสตร์พิสูจน์ โดยกำหนดประโยค
<math>\exist !xP(x)</math>
ซึ่งสมมูลกับ
<math>\exists x\,(P(x) \, \wedge \neg \exists y\,(P(y) \wedge y \ne x))</math>
และ
<math>\exists x \, (P(x) \wedge \forall y\,(P(y) \to y = x))</math>
ประโยคที่จะใช้กฎเพื่อแยกเงื่อนไขของตัวบ่งปริมาณแบบบางตัวและทั้งหมดเป็นสองเงื่อนไข หากจะเขียนสั้น ๆ จะได้ 
<math>\exists x\, P(x) \wedge \forall y\, \forall z\,((P(y) \wedge P(z)) \to y = z)</math>
ลดลงมาอีกจะได้
<math>\exists x\,\forall y\,(P(y) \leftrightarrow y = x)</math>
ภาพรวม.
อีกหนึ่งภาพรวมของตัวบ่งปริมาณหนึ่งตัวคือจำนวนสมาชิก ซึ่งจะรวมอีกสองตัวบ่งปริมาณเป็นในแบบ "มี k ตัวซึ่ง..." เหมือนกับ "มีสมาชิกซึ่งระบุได้มีอยู่ซึ่ง..." และ "มีสมาชิกระบุได้หลายตัวซึ่ง..." ตัวอย่างข้างต้นเป็นการแสดงโดยใช้ตัวบ่งปริมาณลำดับ แต่สองตัวอย่างสุดท้าย จะแสดงเป็นลำดับในตรรกศาสตร์จัดลำดับไม่ได้
"ความเป็นเอกลักษณ์ (หนึ่งตัว)" จะขึ้นกับ "ความเข้าใจ" ความสัมพันธ์ของตัวบ่งปริมาณนี้ไม่ตายตัว ซึ่งจะขึ้นอยู่กับนิพจน์หรือสมการ (ในสาขานี้ ความเป็นเอกลักษณ์ปกติคือ "เป็นเอกลักษณ์ที่ขึ้นกับสมการ/นิพจน์") เช่น หลาย ๆ แนวคิดของทฤษฎีจัดลำดับจะเป็น "เป็นเอกลักษณ์ขึ้นกับรูปร่าง"
ทฤษฎีเซตของจำนวนธรรมชาติ

มีหลายวิธีที่จะ "จำกัดความโครงสร้าง" ของจำนวนธรรมชาติโดยใช้ทฤษฎีเซต ซึ่งรวมไปถึงวิธีการใช้ลำดับบอน นิวมันน์ ที่ใช้เป็นสัจพจน์พื้นฐานของทฤษฎีเซต หรือจะใช้ระบบซึ่งใช้ความเท่ากันทุกประการของตัวเลข (Equinumerosity) ที่เสนอโดยไฟรเกอและรัสเซลล์
จำกัดความโดยใช้ลำดับบอน นิวมันน์.
ทฤษฎีเซตของเซอเมโล-แฟนเคิล (ZF) จำนวนธรรมชาติถูกจำกัดความแบบเวียนเกิด โดยให้ 0 = {} แทนเซตว่าง และ #เปลี่ยนทาง สำหรับ "n ใด ๆ" เมื่อ "n" = {0, 1, ..., "n" − 1} สำหรับจำนวนธรรมชาติ "n ใด ๆ" โดยรูปแบบของตัวเลขแรก ๆ จะเป็น :
 <math>0 = \{\} = \empty,</math>
 <math>1 = \{0\} = \{\empty\},</math>
 <math>2 = \{0,1\} = \{\empty,\{\empty\}\},</math>
 <math>3 = \{0,1,2\} = \{\empty,\{\empty\},\{\empty,\{\empty\}\}\}.</math>
ระบบเซต N ของจำนวนธรรมชาตินี้ เซตที่มีขนาดเล็กที่สุดจะมีสมาชิกเป็น 0 และจบตรงที่ฟังก์ชันถ่ายทอด (Successor Function) S เมื่อ "S(n)" = "n" ∪ {"n"} ส่วนโครงสร้าง ⟨"N",0,"S"⟩ เป็นโมเดลของสัจพจน์ของเปอาโน โดยการมีอยู่ของเซต N เป็นไปตามสัจพจน์แห่งอนันต์ ในทฤษฎีเซต ZF
เซต N และสมาชิกของตัวมันเอง เมื่อกหนดโครงสร้างมาแบบนี้ ซึ่งเป็นส่วนแรกของลำดับบอน นิวมันน์
จำกัดความโดยเฟรเกอและรัสเซิลล์.
กอทโลพ เฟรเกอ และ เบอร์ทรันด์ รัสเซิลล์ ที่ต่างก็จำกัดความจำนวนธรรมชาติ n ให้เป็นสมาชิกของเซตด้วยสมาชิก n จำนวนธรรมชาติเป็นชั้นสมดุล (ชั้นเท่ากันทุกประการ (Equivalence Class)) ของเซตจำกัดภายใต้ความสัมพันธ์สมดุล (Equivalence Relation) ของความเท่ากันทุกประการของตัวเลข (Equinumerosity) คำจำกัดความนี้อาจจะทำให้วกวนไปมา แต่ไม่เลย เพราะความเท่ากันทุกประการของตัวเลขสามารถจำกัดความแบบย้อนได้ เช่นเดียวกับหลักของฮูม
คำจำกัดความนี้ใช้ในทฤษฎีเซตบริสุทธิ์, ทฤษฎีไทป์ และทฤษฎีเซต ที่แตกแขนงออกมาจากทฤษฎีไทป์ เช่นเดียวกับรากฐานคณิตศาสตร์ใหม่ ๆ และระบบอื่น ๆ ที่เกี่ยวข้อง แต่ใช้ไม่ได้กับสัจพจน์ทฤษฎีเซต ZFC เพราะในระบบนั้น เรื่องชั้นเท่ากันทุกประการในเรื่องความเท่ากันทุกประการของตัวเลขนั้นเป็นชั้นที่เหมาะสมกว่าเซต
วิลเลียม เอส. ฮัตเชอร์ (1982) ได้นำแนวคิดสัจพจน์ของเปอาโนมาใช้อีกจากหลาย ๆ รากฐาน รวมถึง ZFC และทฤษฎีจัดลำดับ และระบบจากหนังสือ "Frege's" "Grundgesetze der Arithmetik" และการลบโดยธรรมชาติ ปฏิทรรศน์ของรัสเซิลล์ได้พิสูจน์แล้วว่าระบบนี้ไม่แน่นอน แต่จอร์จ บูลอส (1998) และเดวิด เจ. แอนเดอร์สัน และเอ็ดเวิร์ด เอ็น. ซาลตา (2004) ได้ออกมาแก้ไขช่องโหว่นี้
โคมไฟของทอมสัน

โคมไฟของทอมสัน เป็นปริศนาทางปรัชญาที่เกี่ยวข้องกับเรื่องอนันต์ กำเนิดขึ้นมาในปี 1954 โดยนักปรัชญาชาวอังกฤษ เจมส์ เอฟ. ทอมสัน เป็นผู้ที่เริ่มการวิเคราะห์ถึงความเป็นไปได้ของซูเปอร์ทาสก์ ที่ซึ่งเกี่ยวกับตัวเลขอนันต์
ปัญหา.
ให้หลอดไฟมีระบบเปิดปิดที่ใช้ทอกเกิลสวิตช์ ที่เมื่อกดสวิตช์หนึ่งครั้งแล้วหลอดไฟจะเปิด เมื่อกดอีกครั้งจะปิด ต่อไป ให้กระทำการตามขั้นตอนต่อไปนี้ : เริ่มตัวจับเวลา จะมีคนเปิดไฟ เมื่อผ่านไปหนึ่งนาที ก็ปิดไฟ และเมื่อผ่านไปอีกครึ่งนาที ก็เปิดไฟอีกครั้ง และเมื่อผ่านไปอีก 1/4 ของหนึ่งนาที ก็ปิดไฟอีกครั้ง และเมื่อผ่านไปอีก 1/8 ของหนึ่งนาที ก็เปิดไฟอีกครั้ง และทำเช่นนี้ไปเรื่อย ๆ โดยรอให้ถึงครึ่งหนึ่งของ ณ เวลานั้น ๆ จึงกดสวิตช์ ผลรวมของเวลาอนุกรมอนันต์นี้คือสองนาที
คำถามก็คือ : หลอดไฟจะเปิดหรือปิดภายในเวลาสองนาที? ทอมสันได้ให้เหตุผลเรื่องความขัดแย้งไว้ดังนี้ :
 ดูเหมือนเป็นไปไม่ได้ที่จะตอบคำถามนี้ หลอดไฟจะเปิดไม่ได้ เพราะไม่มีสักครั้งที่จะเปิดหลอดไฟโดยที่ไม่ปิดมาก่อนเลย หลอดไฟจะปิดไม่ได้ เพราะก่อนจะปิดได้นั้นก็ต้องเปิดมาก่อน แล้วต่อจากนั้น ก็จะไม่ปิดโดยที่ไม่เปิดมาก่อนได้ แต่หลอดไฟต้องเปิดหรือปิดอย่างแน่นอน แต่กลับกลายเป็นข้อขัดแย้งไปซะเอง
การเปรียบเทียบกับอนุกรมทางคณิตศาสตร์.
ปัญหานี้มีความคล้ายคลึงกับอนุกรมแกรนดี
 "S" = 1 − 1 + 1 − 1 + 1 − 1 + · · ·
สำหรับผลรวมของอนุกรมข้างต้น หาก n เป็นจำนวนคู่ ผลรวมจะเท่ากับ 1 แต่หาก n เป็นจำนวนคี่ ผลรวมจะได้ 0 หรือก็คือ ถ้า n เป็นจำนวนเต็มบวก ลำดับอนุกรมจะเป็น {1, 0, 1, 0...} ซึ่งแสดงถึงสถานะของหลอดไฟ อนุกรมนี้จะไม่บรรจบกัน แต่ก็ไม่ใช่อนุกรมอนันต์
หรือเมื่อจัดรูปอนุกรมใหม่จะได้ :
 "S" = 1 − (1 − 1 + 1 − 1 + 1 − 1 + · · ·)
อนุกรมอนันต์ที่อยู่ในวงเล็บมีค่าเท่ากับอนุกรม "S" ซึ่งก็หมายความว่า"S" = 1 − "S" จะได้ "S" = 1⁄2 ซึ่งในความเป็นจริง ผลรวมนี้ออกแบบมาเพื่อสนับสนุนข้อที่ว่า : มีการจำกัดผลรวมของอนุกรมที่ทำให้ค่าอนุกรมแกรนดีเท่ากับ 1⁄2
ส่วนหนึ่งของงานเขียนของเขาในปี 1954 ได้เขียนเรื่องการเปรียบเทียบของอนุกรมแกรนดีกับโคมไฟของเขาไว้
 "แล้วคำถามที่ว่าโคมไฟจะเปิดหรือปิด...คือคำถามที่ว่า : ผลรวมของลำดับลู่ออก
 +1, −1, +1, …?
 "นักคณิตศาสตร์ก็ได้ออกมากล่าวว่าลำดับนี้มีผลรวม พวกเขาบอกว่าผลรวมคือ 1⁄2 แล้วคำตอบนั่นก็ไม่ได้ช่วยอะไรเราเลย เพราะเราไม่ยอมรับที่จะบอกว่าโคมไฟนั้นกึ่งปิดกึ่งเปิด ซึ่งหมายความว่า จะยังไม่มีคำตอบโดยสมบูรณ์ว่า"อะไร"จะได้คำตอบลงไปอีกเมื่อซูเปอร์ทาสก์นั้นได้คำตอบ ... เราไม่อาจคาดหวังที่จะ"เลือก"ความคิดนี้แค่เพียงเพราะเรามีความคิดเรื่องทาสก์ หรือหลาย ๆ ทาสก์ที่เราได้พิสูจน์ตามความคุ้นเคยกับจำนวนเหนืออนันต์ (Transfinite Numbers)"
หมายเหตุ.
<templatestyles src="Reflist/styles.css" />
บิสก์

บิสก์  เป็นอาหารประเภทครีม ซุปข้น ที่มาจากประเทศฝรั่งเศส โดยแท้จริงแล้ว บิสก์นั้นเป็นซุปสัตว์พวกกุ้งกั้งปู [กูลี (coulis)] ที่กรองแล้ว อาจจะทำจากล็อบสเตอร์, นอร์เวย์ล็อบสเตอร์, ปู, กุ้ง หรือเครย์ฟิช
ศัพทมูลวิทยา.
สันนิษฐานว่าชื่อนี้มาจากคำว่า "Biscay" ตามชื่ออ่าวบิสเคย์ แต่วัตถุดิบหลักเหล่านี้จะทำให้สุกสองครั้ง (bis cuites) (คล้ายกับบิสกิต) ขั้นแรกก็จะโซเต (sautéed (ผัด)) ในเปลือกด้วยไฟอ่อน ๆ ก่อน และต้มด้วยไวน์และวัตถุดิบที่ให้ความหอม ก่อนจะกรอง แล้วนำมาทำเป็นครีม
วิธีการ.
บิสก์นั้นสกัดจากแป้งจากเศษของสัตว์พวกกุ้งกั้งปูที่ไม่ดีพอจะส่งขายในตลาด บิสก์จริง ๆ นั้น เปลือกก็จะถูกป่นแล้วนำมาทำให้ซุปข้นไปด้วย แม้แต่จูเลีย ไชลด์ ยังกล่าวไว้ว่า "อย่าล้าง (ทิ้ง) อะไรออกไปจนกว่าซุปจะทำเสร็จ เพราะคุณจะต้องใช้เครื่องมือ (วัตถุดิบ) ไปซ้ำ ๆ และคุณคงไม่อยากให้รสชาติแสนอร่อยหายไปทีละน้อย ๆ"
การที่บิสก์ข้นได้นั้นเพราะอาศัยข้าว ที่กรองออกไปแล้วเหลือแป้ง หรือปูว์เร [purée (บด)] ในขั้นตอนสุดท้าย บิสก์ทะเลนั้นมักจะเสิร์ฟด้วยถ้วยสองหูกับจานรอง หรือในแก้วเตี้ย
บิสก์อาจจะยังหมายถึงซุปที่มีลักษณะคล้ายครีม (แม้ไม่มีส่วนผสมของสัตว์ทะเล) ที่บางครั้งเป็นตัวก่อนนำมาปูว์เรหรือเข้าหม้อโม่ มักจะใช้กับผักจำพวกฟัก (squash), มะเขือเทศ, เห็ด และพริกหยวก
ปูว์เร

ปูว์เร  เป็นอาหารปรุงสุก มักจะใช้ผัก, ผลไม้ หรือถั่วเป็นวัตถุดิบ โดยนำมาบด, ปั่น หรือร่อนให้อยู่ในรูปของครีมหรือของเหลว ปูว์เรที่ทำจากอาหารเฉพาะอย่างมักมีชื่อเรียกเฉพาะ เช่น ซอสแอปเปิลหรือฮัมมัส คำว่า "ปูว์เร" นั้นมาจากภาษาฝรั่งเศส โดยมีความหมายในภาษาฝรั่งเศสเก่า (คริสต์ศตวรรษที่ 13) ว่า "ที่ถูกทำให้บริสุทธิ์" หรือ "ที่ถูกกรอง"
ปูว์เรซ้อนเหลื่อมกับเครื่องเคียงอื่นที่มีลักษณะคล้าย ๆ กัน เช่น ซุป, ครีม (แครม), เกรวี ถึงแม้ของเหล่านี้จะมีสูตรและกระบวนการปรุงที่ซับซ้อนกว่าก็ตาม กูลี (coulis; แปลว่า "ที่ถูกกรอง") เป็นศัพท์ที่คล้ายกันแต่มีที่ใช้ครอบคลุมมากกว่า โดยทั่วไปใช้กับปูว์เรผลไม้ ไม่นิยมใช้กับอาหารข้นที่ทำจากแป้งธัญพืช (เช่น กรูเอลหรือมูสลี) หรือกับถั่วบดที่มีไขมัน (เช่น เนยถั่ว) ส่วนศัพท์ "เพสต์" (paste) มักจะใช้เรียกปูว์เรในฐานะส่วนผสมมากกว่าปูว์เรในฐานะอาหารโดยตรง
ปูว์เรอาจทำด้วยเครื่องปั่นหรืออุปกรณ์พิเศษ เช่น ที่บดมันฝรั่ง หรือด้วยการกดลงตะแกรงกรองหรือบดในหม้อ ปูว์เรต้องทำให้สุกก่อนไม่ว่าจะก่อนหรือหลังบด เพื่อเพิ่มเนื้อแป้งและรสสัมผัส กำจัดสารพิษ และ/หรือลดส่วนประกอบที่เป็นน้ำ
เป็นเรื่องปกติที่จะจัดเสิร์ฟปูว์เร (ที่ไม่ผสมเกลือหรือปรุงรสใด ๆ) แก่เด็กแบเบาะ, ทารก และผู้ที่ไม่สามารถเคี้ยวอาหารเองได้
ปูว์เรทั่วไป.
ปูว์เรทั่วไปจะใช้แอปเปิล, พลัม และผลไม้อื่น ๆ บด
ผลไม้และผักเหล่านี้มักนำมาทำปูว์เร
ซอร์เบ

ซอร์เบ  เป็นของหวานแช่แข็งซึ่งทำมาจากน้ำหวานแต่งกลิ่นและรสชาติ (หรือใช้น้ำผลไม้หรือปูว์เรผลไม้, ไวน์, ลิเคียวร์หรือเหล้าหวาน)
ต้นกำเนิด.
คำว่า "sherbet" เข้าสู่ภาษาอิตาลีในรูป "sorbetto" ซึ่งต่อมากลายเป็นคำว่า "sorbet" ในภาษาฝรั่งเศส คำว่า "sherbet" นั้นได้รับการกล่าวถึงครั้งแรกในอิตาลี โดยใช้เรียกของบางอย่างที่ชาวเติร์กดื่ม ในคริสต์ศตวรรษที่ 17 อังกฤษได้เริ่มนำเข้า "ผงเชอร์เบต" จากจักรวรรดิออตโตมัน ซึ่งทำมาจากผลไม้และดอกไม้ตากแห้งปรุงรสผสมกับน้ำตาล ใน ค.ศ. 1662 ร้านกาแฟแห่งหนึ่งในลอนดอนได้โฆษณา "เชอร์เบตที่ผลิตในตุรกี แต่งกลิ่นเลมอน, กุหลาบ และไวโอเลต" ใน ค.ศ. 1670 กาเฟพรอก็อป (Café Procope) ได้เปิดกิจการในปารีสและเริ่มขายซอร์เบ (ในสมัยใหม่ ผงเชอร์เบตยังคงเป็นที่นิยมในสหราชอาณาจักร) เมื่อชาวยุโรปรู้วิธีการทำเชอร์เบตแช่แข็ง พวกเขาก็เริ่มทำ "ซอร์เบตโต" โดยการเติมน้ำผลไม้และแต่งกลิ่นรสโดยการใช้ไซรัป โดยทั่วไปแล้ว ในสหรัฐ เชอร์เบตจะหมายถึงนมแช่แข็ง แต่สูตรสมัยใหม่ที่อยู่ในตู้กดจะผสมวัตถุดิบจำพวกเจลาติน, ไข่ขาวตีขึ้นฟู, ครีม หรือนม
เอแกรซเป็นซอร์เบประเภทหนึ่งที่มีในแอฟริกาเหนือและแอฟริกาตะวันตกเฉียงเหนือ ซึ่งทำจากอัลมอนด์, เวอร์จูซ และน้ำตาล ซึ่งจะมีรสชาติเปรี้ยวกว่าอันเนื่องมาจากเวอร์จูซ
กีวเร ("ใต้จุดเยือกแข็ง") เป็นซอร์เบที่เสิร์ฟมาในเปลือกมะพร้าวหรือเปลือกผลไม้ (อาทิ เปลือกเลมอน) แช่แข็ง
การจัดเตรียม.
ซอร์เบนั้นสามารถทำได้แม้จะไม่มีวัตถุดิบสำหรับไอศกรีม เช่นเดียวกับกรานีตาและของหวานประเภทเย็นอื่น ๆ เครื่องดื่มแอลกอฮอล์, น้ำผึ้ง หรือน้ำเชื่อมข้าวโพด ใช้เอามาแช่แข็งและทำให้นุ่มแบบซอร์เบ
รูปแบบ.
ซอร์เบไวน์ร้อนอาจจะทำมาจากไวน์แดง, ส้ม, เลมอน, เครื่องเทศ, ไวน์ทับทิมดอง และไข่ขาว ส่วนซอร์เบมัสกัตนั้นทำมาจากไวน์ของหวาน, น้ำเลมอน และไข่ขาว
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
บัตเตอร์นัตสควอช

บัตเตอร์นัตสควอช ("Cucurbita moschata") หรือที่ชาวออสเตรเลียและนิวซีแลนด์รู้จักกันในชื่อ ฟักทองบัตเตอร์นัต หรือ แกรมมา เป็นฟักทองเทศที่เติบโตเป็นเถา รสชาติหวาน มัน คล้าย ๆ กับฟักทอง มีสีเหลืองอ่อนและส้ม โดยที่แกนเมล็ดอยู่ด้านล่างของผล เมื่อผ่าออกมาแล้ว จะค่อย ๆ เปลี่ยนเป็นสีส้มเข้มขึ้นและจะมีรสหวานขึ้น เป็นแหล่งของไฟเบอร์, วิตามินซี, แมกนีเซียม และโพแทสเซียม ทั้งยังอุดมไปด้วยวิตามินเอ
ถึงแม้ว่าโดยแท้จริงแล้วบัตเตอร์สควอชจะเป็นผลไม้ แต่ก็มักนำมาใช้แทนผักโดยกระบวนการต่าง ๆ อยู่บ่อยครั้ง เช่น อบ, โซเต (ผัด), ปิ้ง, ปูว์เร ส่วนจำพวกที่นำมาทำเป็นซุปหรือบด มักทำในหม้ออบ (casserole), ขนมปัง, มัฟฟิน และพาย
ประวัติ.
ที่เป็นที่นิยมอย่างแพร่หลายในยุคนั้น รู้จักกันในชื่อ บัตเตอร์นัตวัลธัม ที่มาจากวัลธัม แมสซาชูเซตส์ ถูกผสมขึ้นโดยโรเบิร์ต อี. ยัง ส่วนโดโรธี เลกเกตต์ ได้นำบัตเตอร์นัตวัลธัม มาพัฒนาต่อกับสามีคนล่าสุด ชาร์ล เลกเกตต์ในช่วงปี 1940 ณ เมืองสโตว รัฐแมสซาชูเซตส์ สหรัฐอเมริกา และต่อมาได้นำไปเสนอที่ Waltham Field Station เธอยังได้บอกที่มาของชื่อไว้ด้วยว่า "ละมุนดั่งเนย หวานเหมือนถั่ว"
การนำมาปรุงอาหาร.
หนึ่งในวิธีปรุงที่ใช้กันมากที่สุดคือการอบ ก่อนอบ ก็จะผ่าบัตเตอร์สควอชตามยาว (ในภาพ) ทาด้วยน้ำมันบาง ๆ หรือวางบนน้ำที่เทลงไปในกระทะเล็กน้อย นำด้านที่ผ่าคว่ำลงไปบนถาด และอบเป็นเวลา 45 นาทีหรือจนกว่าจะนุ่ม เมื่ออบแล้ว สามารถนำมาปรุงอาหารในแบบอื่น ๆ ได้อีกหลายวิธีหากนำมาทำเป็นผลไม้ ก็จะนำมาปอกเปลือก หักกิ่ง และคว้านเมล็ดออก ซึ่งไม่ค่อยนำมารับประทานในรูปแบบนี้เท่าใดนัก อย่างไรก็ดี เมล็ดนั้นยังใช้ได้อีก ไม่ว่าจะดิบหรืออบแล้ว และเปลือกก็ยังใช้ได้เมื่ออบแล้ว
ออสเตรเลีย.
ในออสเตรเลีย บัตเตอร์สควอชนั้นถือว่าเป็นฟักทอง และสามารถใช้แทนกับฟักทองชนิดอื่น ๆ ได้
แอฟริกาใต้.
ในแอฟริกาใต้ บัตเตอร์สควอชมักนำมาทำเป็นซุปหรือนำไปย่างทั้งผล บัตเตอร์สควอชย่างมักจะปรุงด้วยเครื่องเทศ เช่น จันทร์เทศและซินนามอน หรือยัดไส้ (เช่น ปวยเล้งและเฟตา) ก่อนจะห่อฟอยล์แล้วย่าง
บัตเตอร์สควอชย่างมักจะถูกเสิร์ฟเป็นเครื่องเคียงกับเบรส ("braais", บาร์บีคิว) และเสิร์ฟเป็นซุปเป็นจานหลัก
นิวซีแลนด์.
บัตเตอร์ัทสควอชถูกนำเข้ามาในนิวซีแลนด์ในปี 1950 โดย พี่น้องอาเธอร์และเดวิด แฮร์ริสันที่เป็นคนเพาะปลูกต้นไม้และชาวสวนในตลาดของ โอตากิ นิวซีแลนด์
อุทยานแห่งชาติเขิ่นติง

อุทยานแห่งชาติเขิ่นติง  เป็นอุทยานแห่งชาติซึ่งตั้งอยู่บนคาบสมุทรเหิงชุน เทศมณฑลผิงตง ประเทศไต้หวัน โดยครอบคลุมพื้นที่ทางตอนใต้สุดของเกาะทอดตัวไปตามช่องแคบปาซื่อ (巴士海峽, Bāshì hǎixiá) ของเขตเหิงชุน (恆春鎮, Héngchūn), เขตเชอเฉิง (車城鄉, Chēchéng) และเขตหม่านโจว (滿州鄉, Mǎnzhōu) โดยได้รับการประกาศแต่งตั้งให้เป็นเขตอุทยานแห่งชาติตั้งแต่วันที่ 1 มกราคม พ.ศ. 2527
คุปปะ จูเนียร์

คุปปะ จูเนียร์ (; โรมาจิ: "Kuppa Junia") เป็นตัวละครในเกมมาริโอของบริษัทนินเทนโด โดยมีบทเป็นตัวร้าย และเขาเป็นลูกชายของคุปปะ และชอบทำในสิ่งที่พ่อทำ (ลักพาตัวเจ้าหญิงพีช และกำจัดมาริโอ)
รายละเอียด.
คุปปะ จูเนียร์เป็นคุปปะที่มีผิวสีเหลือง หัวสีเขียว และหางม้าสีส้มแดงเหมือนพ่อ เขามีฟันซี่เล็กๆ หนึ่งซี่ แล้วมีจมูกขนาดใหญ่ กับตาสีดำขนาดเล็ก และมีกระดองสีเขียวพร้อมกับหนาม เขาสามารถพ่นไฟได้ และมีขนาดแตกต่างกันในทุกเกม โดยมีขนาดเล็กที่สุดในเกม "ซูเปอร์มาริโอซันไชน์" จนมีขนาดใหญ่กว่าเจ้าหญิงพีชใน"ซุปเปอร์มาริโอกาแล็กซี" คุปปะ จูเนียร์จึงเป็นตัวที่ทำให้คนดูไม่สับสนกับ "เบบีคุปปะ" ในเกมซุปเปอร์มาริโอเวิร์ด 2: โยชีส์ไอแลนด์
คนพากย์เสียงคุปปะ จูเนียร์คือโดโลเรส โรเจอร์ตั้งแต่ปี 2002 ถึง 2007 หลังจากนั้นเคทีย์ ซาโกยอันได้พากย์เสียงต่อมาจนถึงปัจจุบัน
การปรากฏตัว.
คุปปะ จูเนียร์ปรากฏตัวครั้งแรกในเกม"ซูเปอร์มาริโอซันไชน์" โดยเขาได้ทำลายวันพักผ่อนของมาริโอโดยการทาสีทั้งเกาะไอล์ เดลฟิโน และปลอมตัวเป็นมาริโอแล้วลักพาตัวเจ้าหญิงพีชหลังจากที่พ่อได้หลอกเขาว่าเจ้าหญิงพืชคือแม่ของเขา แล้วหลังจากนั้นเขาจึงรู้ว่าเธอไม่ใช่แม่ของเขา แต่ยังคงต้องการแก้แค้นมาริโอ
คุปปะ จูเนียร์ได้ปรากฏตัวกับพ่อของเขาในโฆษณา "นินเทนโดสวิทช์" "แพเรนทัล คอนโทรล" แอป
การตอบรับ.
เขาได้อันดับที่ 6 ในรายการของGameDailyภายใต้หัวข้อ 10 อันดับตัวละครของนินเทนโดที่สมควรมีเกมเป็นของตนเอง และอันดับ18 ในหัวข้อศัตรูที่ร้ายที่สุดในเกมมาริโอ Chi Lee ได้เปรียบเทียบเขาเป็นคิม จ็อง-อึน ผู้นำของประเทศเกาหลีเหนือ และเปรียบเทียบความสัมพันธ์ระหว่างสองเกาหลีเป็นอาณาจักรเห็ดและอาณาจักรคุปปะ และทาง Kotaku ได้ให้คุปปะเป็นหนึ่งในพ่อที่แย่ที่สุดในวิดีโอเกมโดยการอนุญาตให้คุปปะ จูเนียร์ และโคกุปปะใช้เรือโจรสลัดกับ "คฑาฟ้าแลบ"
เซี่ยจื้อ

เซี่ยจื้อ  เป็นสัตว์ในประมวลเรื่องปรัมปราของเอเชียตะวันออก เช่น จีน ญี่ปุ่น และเกาหลี เชื่อกันว่า สามารถแยกแยะถูกผิดได้โดยสัญชาตญาณ จึงถือกันเป็นสัญลักษณ์แห่งกระบวนการยุติธรรม
จีน.
เดิมทีมีสัตว์ชนิดหนึ่งเรียก "จื้อ" (廌) ซึ่งประมวลเรื่องปรัมปราจีนว่า เป็นสัตว์เลี้ยงของเกา เหยา (臯陶) เสนาบดียุติธรรมของจักรพรรดิชุ่น (帝舜) สัตว์นี้เป็นแพะมีเขาแหลมตรงกลางศีรษะ สามารถแยกแยะใครถูกใครผิดได้โดยสัญชาตญาณ เมื่อเกา เหยา พบปัญหาในคดีอาญา ก็จะอาศัยสัตว์ดังกล่าวช่วยเหลือ
ส่วนสัตว์ที่เรียก "เซี่ยจื้อ" นั้นปรากฏในวรรณกรรมจีนย้อนหลังไปได้ถึงสมัยราชวงศ์ฮั่น ในงานของขุนนางหยาง ฟู่ (楊阜) ซึ่งระบุว่า "สัตว์แห่งความยุติธรรม เมื่อเห็นการทะเลาะวิวาท มันจะตรงเข้าขวิดฝ่ายที่ผิด เมื่อได้ยินการทุ่มเถียงด่าทอ มันจะตรงเข้ากัดฝ่ายที่ผิด"
เอกสารอีกฉบับจากสมัยเดียวกัน คือ "โชวเหวินเจี่ยจื้อ" (說文解字) กล่าวว่า "จื้อ หรือเซี่ยจื้อ เป็นสัตว์คล้ายวัว แต่มีเขาเดียว สมัยก่อน เมื่อมีคดี มันจะตรงเข้าขวิดฝ่ายที่ผิด" (廌，解廌，獸也，似牛，一角，古者訴訟，令觸不直者。)
เซี่ยจื้อนับถือกันมายาวนานว่า เป็นสัญลักษณ์แห่งกระบวนการยุติธรรมและกฎหมาย สมัยราชวงศ์หมิงและราชวงศ์ชิง ขุนนางผู้ตรวจราชการจากฝ่ายตรวจการใช้รูปเซี่ยจื้อเป็นเครื่องหมายตำแหน่ง สมัยปัจจุบัน เครื่องแบบสารวัตรทหารในไต้หวันมีรูปเซี่ยจื้ออยู่ และค้อนตุลาการในจีนจะมีรูปเซี่ยจื้อสลักอยู่
ประเทศอื่น.
ความเชื่อข้างต้นยังแพร่ไปในประเทศเพื่อนบ้าน คือ ญี่ปุ่น และเกาหลี
ในญี่ปุ่น สัตว์นี้เรียก "ไคจิ" (獬豸) หรือ "ชินโย" (神羊) มีลักษณะเป็นสิงโตมีเขาหนึ่งเขาอยู่บนศีรษะ
ส่วนในเกาหลี สัตว์นี้เรียก "แฮแท" หรือ "แฮชิ" (해태) เล่ากันว่า มีร่างเป็นสิงโต มีเขาหนึ่งเขาอยู่บนศีรษะ สวมกระพรวนที่คอ อาศัยอยู่ชายแดนแมนจูเรีย ต้นราชวงศ์โชซ็อน แฮแทปรากฏมากในสถาปัตยกรรม เพราะเชื่อกันว่า มีอำนาจป้องกันเมืองฮันยัง (ปัจจุบัน คือ โซล) จากพิบัติภัยธรรมชาติ และรักษาความสงบเรียบร้อยของพลเมือง ฉะนั้น โซลจึงใช้แฮแทเป็นสัตว์สัญลักษณ์ประจำเมืองตั้งแต่ ค.ศ. 2009
วิลเฮ็ล์ม ฟวร์ทเว็งเลอร์

กุสทัฟ ไฮน์ริช แอ็นสท์ มาร์ทีน วิลเฮ็ล์ม ฟวร์ทเว็งเลอร์  เป็นวาทยกรและคีตกวีชาวเยอรมัน เขาได้รับการยกย่องเป็นหนึ่งในวาทยกรซิมโฟนีและอุปราการที่ยิ่งใหญ่ที่สุดแห่งคริสต์ศตวรรษที่ 20 เขาเป็นวาทยกรเอกของวงเบอร์ลินฟิลฮาร์มอนิกระหว่าง ค.ศ. 1922–1945 และระหว่าง ค.ศ. 1952–1954 นอกจากนี้ยังเป็นวาทยกรรับเชิญแก่วงมีชื่อเสียงอื่น ๆ อีก อาทิ วงเวียนนาฟิลฮาร์มอนิก เป็นต้น 
แม้ตัวเขาจะต่อต้านระบอบนาซีและมีการวิจารณ์ฮิตเลอร์อย่างรุนแรงก็ตาม แต่เขาเป็นหนึ่งในวาทยกรแถวหน้าไม่กี่คนที่พำนักอยู่ในเยอรมนีตลอดช่วงสงครามโลกครั้งที่สอง การตัดสินใจนี้ทำให้เขาถูกวิจารณ์อย่างมากว่าตัวตนของเขาในเยอรมนีช่วยส่งเสริมภาพลักษณ์ทางศิลป์แก่ไรช์ที่สาม 
เมื่อนาซีเรืองอำนาจ บุคลากรทางดนตรีเชื้อสายยิวจำนวนมากต้องลี้ภัยไปนอกไม่ก็ถูกจับกุม ฟวร์ทเว็งเลอร์เป็นหนึ่งในบุคคลที่พวกนาซีพยายามรั้งตัวไว้ในเยอรมนี แต่เขาก็ไม่ค่อยจะให้ความร่วมมือนัก ฟวร์ทเว็งเลอร์เขียนจดหมายเปิดผนึกถึงรัฐมนตรีเกิบเบิลส์ใน ค.ศ. 1933 เพื่อคัดค้านนโยบายต่อต้านยิว เขามองว่าบุคคลเชื้อสายยิวมีความสำคัญต่อวงการศิลป์ การกีดกันยิวจะส่งผลกระทบต่อวงการศิลป์อย่างใหญ่หลวง เขาขู่ที่จะลาออกจากทุกตำแหน่งถ้าเขาไม่ได้คนเชื้อสายยิวมาร่วมงาน
การวิจารณ์ของฟวร์ทเว็งเลอร์ทำให้เกิดข้อโต้แย้งขึ้นในบรรดาผู้นำพรรคนาซี ฮิมม์เลอร์ต้องการส่งตัวเขาไปยังค่ายกักกัน แต่เกิบเบิลส์และเกอริงกลับสั่งการให้มีการประนีประนอมกับฟวร์ทเว็งเลอร์ ทำให้ในที่สุด ฟวร์ทเว็งเลอร์ก็สามารถเชิญศิลปินเชื้อสายยิวมาร่วมงาน (อาทิ เยฮูดิ เมนูฮิน, อาร์ทัวร์ ชนาเบิล) ในการแสดงคอนเสิร์ตต่างประเทศ แต่นักดนตรีเหล่านี้ปฏิเสธที่จะเข้าไปยังประเทศเยอรมนี ฟวร์ทเว็งเลอร์มีโอกาสได้พบกับฮิตเลอร์และพยายามโน้มน้าวให้ฮิตเลอร์ยุติการกีดกันชาวยิว อย่างน้อยที่สุดคือในขอบเขตของวงการศิลป์ ฟวร์ทเว็งเลอร์ได้พยายามเสนอรายชื่อศิลปินเชื้อสายยิวฝีมือดีไว้จำนวนมาก แต่ฮิตเลอร์ก็ไม่ยอมรับฟัง 
ใน ค.ศ. 1934 ฟวร์ทเว็งเลอร์ได้กล่าวในที่แจ้งว่าฮิตเลอร์เป็น "ภัยต่อมนุษยชาติ" และบอกว่าการเมืองการปกครองในเยอรมนีนั้นอยู่ในภาวะ "อุจาด" เขาเตรียมตัวออกจากเยอรมนีแต่ก็ถูกพวกนาซีขัดขวาง พวกนาซีรั้งตัวฟวร์ทเว็งเลอร์ไว้เพื่อเป็นเครื่องมือในการเสริมสร้างความเป็นอารยันแก่วงการออร์เคสตราของไรช์ ในขณะที่นักดนตรีเชื้อสายยิวคนอื่น ๆ ต่างหนีออกประเทศไปหมดแล้วด้วยการจัดแจงของฟวร์ทเว็งเลอร์ นอกจากนี้ รัฐมนตรีเกิบเบิลส์ยังขู่เขาไว้อีกว่า ถ้าฟวร์ทเว็งเลอร์หนีออกจากเยอรมนีแล้ว เขาจะไม่มีวันได้กลับเข้ามาอีก เขาจึงจำใจต้องอยู่ทำงานในเยอรมนีเพื่อที่จะไม่ต้องแยกจากมารดาผู้เป็นที่รัก เขาได้รับมอบหมายให้คุมวงเบอร์ลินฟิลฮาร์มอนิกนอกจากนี้ พวกนาซียังแต่งตั้งเขาเป็นรองประธานคนที่หนึ่งแห่งไรช์คีตสภา  และคณะมนตรีแห่งรัฐปรัสเซีย  
ตลอดเวลาที่ทำงานภายใต้การปกครองของนาซี เขามีความกระด้างกระเดื่องต่อนาซีอย่างเปิดเผยและบางครั้งก็รุนแรง นั่นทำให้เขาตกเป็นที่จับตามองของตำรวจลับ แต่ทั้งหมดทั้งมวลก็ไม่อาจทำอะไรเขาได้ด้วยเหตุที่เขานั้นเปรียบดั่ง "สมบัติของชาติ" อย่างมากฮิตเลอร์ก็แค่สั่งพักงานเขานานหลายเดือนใน ค.ศ. 1935 ก่อนที่จะให้กลับมาทำงานต่อในวันเกิดครบรอบ 50 ปีของเขา ฮิตเลอร์ได้ให้ของขวัญเป็นเงินบำนาญปีละ 40,000 ไรชส์มาร์ค เกิบเบิลส์ให้ของขวัญเป็นไม้บาตองงาช้างด้ามทอง แต่เขาปฏิเสธของขวัญเหล่านั้น
ที่บดมันฝรั่ง

ที่บดมันฝรั่ง, ที่บดถั่ว หรือที่บด เป็นเครื่องมือในการเตรียมอาหารประเภทบด เช่น มันฝรั่งบด, ซอสแอปเปิล หรือถั่วบด โดยที่บดมันฝรั่งใช้ให้นุ่ม มีผิวสัมผัสละมุน โดยทำให้ความเสียหายของเซลล์ในมันฝรั่งน้อยลง และทำให้แป้งออกมามากขึ้น
องค์ประกอบ.
ที่บดมันฝรั่งประกอบขึ้นด้วยด้ามจับที่อยู่ตรงข้ามกับหัวบด ส่วนหัวมักจะมีลักษณะเป็นแผ่นใหญ่ที่มีรูหรือรอยกรีด หรือเป็นแผ่นวงใหญ่ที่มีลักษณะเป็นหยัก ๆ ลักษณะโดยพื้นฐานที่เป็นชิ้นไม้ชิ้นเดียวนี้เคยใช้ในสมัยวิกตอเรีย ก่อนจะมาทำให้มีลักษณะซับซ้อนและทันสมัยมากขึ้นที่ใช้กันอยู่ในปัจจุบันนี้ ที่บดมันฝรั่งประเภทนี้จะได้ผลกว่าสากไม้ขนาดใหญ่ ที่ยังใช้กันในสกอตแลนด์และรู้จักกันในชื่อ 'Potato-Beetle' หรือ 'Beetle'.
การใช้งาน.
ถึงแม้ว่าที่บดมันฝรั่งนั้นจะถูกใช้เพื่อบดมันฝรั่งเสียส่วนใหญ่ แต่ก็ยังใช้ในการบดวัตถุดิบอีกหลาย ๆ ประเภท ใช้กันในครัวเรือนเป็นทั่วไป ส่วนที่บดที่ใช้ในเชิงพาณิชย์จะมีรูปทรงที่ใหญ่กว่า (อาจจะมากกว่า 32 นิ้ว) ส่วนที่ใช้บดกันทั่วไป เช่น ฟักทองและรูทาบากา ในการทำซุป หรือทำฮัมมัส, กัวคาโมเล, ชิลลี่คอนคาร์เน่, ผสมแป้ง, สลัดไข่ หรือแม้แต่พูเร
บ้านบ่อสร้าง

หมู่บ้านบ่อสร้าง เป็นหมู่บ้านมีอาชีพหัตถกรรมขึ้นชื่อด้านการทำร่มในอำเภอสันกำแพง จังหวัดเชียงใหม่ เดิมชื่อ บ้านบ่อซาง เนื่องจากชาวบ้านได้ขุดบ่อน้ำใกล้กับต้นไผ่ซาง ต่อมาเพี้ยนมา เป็นบ่อสร้าง ชาวบ้านบ่อสร้างอพยพมาจากสิบสองปันนา และมีเชื้อสายไทลื้อ
ประเพณีและวัฒนธรรม.
เทศกาลร่มบ่อสร้าง.
เทศกาลร่มบ่อสร้าง การจัดขบวนแห่วัฒนธรรมรถประดับร่ม การประกวดหัตถกรรม การแข่งขันวาดพัด วาดร่มของนักท่องเที่ยว การประกวดธิดาร่มบ่อสร้าง แม่หญิงงามขี่รถถีบกางจ้อง การกินข้าวแลงและขันโตก การแสดงศิลปวัฒนธรรมพื้นบ้านที่หาดูได้ยาก Street Fair คือ ใช้พื้นที่ของหมู่บ้านบ่อสร้างซึ่งขนานกันตลอดแนวถนน ตั้งแต่บริเวณปากทางเข้าหมู่บ้านจนถึงท้ายหมู่บ้านระยะทางประมาณ 1 กิโลเมตร เป็นสถานที่จัดงาน ตกแต่งบ้านและร้านค้าต่างๆ เป็นแบบล้านนาไทย และใช้ร่มสัญลักษณ์ของหมู่บ้านเป็นส่วนประกอบสำคัญในการตกแต่ง พร้อมทั้งประดับประทีบโคมไฟแบบพื้นเมือง นอกจากนี้ยังมีการแสดงและจำหน่ายร่มกระดาษสาและสินค้าหัตถกรรมของผู้ประกอบ การในหมู่บ้านบ่อสร้างที่ผลิตและจำหน่าย
ร่มบ่อสร้าง เป็นสินค้าพื้นเมืองที่ได้รับความนิยมอย่างมากในหมู่นักท่องเที่ยวทั้งชาวไทยและชาวต่างประเทศ สาเหตุที่เรียกว่าร่มบ่อสร้างเพราะร่มนี้ผลิตกันที่บ้านบ่อสร้าง สมัยก่อนชาวบ้านจะทำร่มกันใต้ถุนบ้าน แล้วนำออกมาวางเรียงรายเต็มกลางลานบ้านเพื่อผึ่งแดดให้แห้ง
สีสันและลวดลายบนร่มนั้นสะดุดตาผู้พบเห็น มีทั้งหมด 3 ชนิดด้วยกัน คือ ร่มที่ทำด้วยผ้าแพร ผ้าฝ้าย และกระดาษสา แต่ละชนิดมีวิธีทำอย่างเดียวกัน
เบอร์ลินฟิลฮาร์มอนิก

เบอร์ลินฟิลฮาร์มอนิก  เป็นวงออร์เคสตราของเยอรมนี มีฐานอยู่ในกรุงเบอร์ลิน ถือเป็นหนึ่งในวงออร์เคสตราที่มีชื่อเสียงและเก่าแก่ที่สุดในโลก ก่อตั้งเมื่อ ค.ศ. 1882 โดยนักดนตรี 54 ชีวิตในชื่อว่า อดีตวงของบิลเซอ  เนื่องจากเป็นการรวมกลุ่มของนักดนตรีแตกหักกับวาทยกรเบ็นยามีน บิลเซอ (Benjamin Bilse) ซึ่งประกาศตัวขอไปคุมวงอื่นที่วอร์ซอ
ในปีเดียวกันนั้นเองก็ได้มีการเปลี่ยนชื่อวงมาเป็นอย่างในปัจจุบัน โดยมีลูทวิช ฟ็อน เบร็นเนอร์ (Ludwig von Brenner) เป็นวาทยกรเอกประจำวงคนแรก ก่อนที่ใน ค.ศ. 1887 จะได้ตัวฮันส์ ฟ็อน บือโล (Hans von Bülow) ซึ่งเป็นหนึ่งในวาทยกรผู้เป็นที่นับถือที่สุดในโลกมารับตำแหน่งวาทยกรเอก ซึ่งช่วยยกระดับความเป็นที่นับหน้าถือตาในระดับสากลของวงเป็นอย่างมาก วาทยกรเลื่องชื่อมากมายต่างเคยได้รับเชิญมากำกับวงนี้ อาทิ ริชชาร์ท ชเตราส์, โยฮันเนิส บรามส์, เอ็ดเวิด กริก เป็นต้น
แอร์สเทอร์ เอ็ฟเซ เนือร์นแบร์ค

แอร์สเทอร์ เอ็ฟเซ เนือร์นแบร์ค  หรือ เนือร์นแบร์ค เป็นสโมสรฟุตบอลอาชีพเยอรมัน ตั้งอยู่ที่เมืองเนือร์นแบร์ค รัฐบาวาเรีย ปัจจุบันกำลังแข่งขันในซไวเทอบุนเดิสลีกา
ประวัติ.
สโมสรก่อตั้งเมื่อ ค.ศ. 1900 โดยเริ่มต้นแข่งขันในฟุตบอลชิงแชมป์ภาคใต้ และชนะเลิศสมัยแรกเมื่อ ค.ศ. 1916 ต่อมาชนะเลิศระดับประเทศเมื่อ ค.ศ. 1920 โดยก่อนที่จะมีการก่อตั้งบุนเดิสลีกาใน ค.ศ. 1963 นั้น เนือร์นแบร์คคว้าแชมป์ระดับภูมิภาค 11 สมัย และคว้าแชมป์ระดับประเทศอีก 7 สมัย ส่วนในลีกยุคปัจจุบัน ทีมคว้าแชมป์บุนเดิสลีกา 1 สมัย และเดเอ็ฟเบโพคาลอีก 4 สมัย
เนือร์นแบร์คเคยตกชั้นจากลีกสูงสุดทั้งหมด 8 ครั้ง ทำลายสถิติตกชั้นบ่อยที่สุดซึ่งแต่เดิมเป็นของอาร์มีนีอาบีเลอเฟ็ลท์
เล่าชุน (ขุนศึก)

เล่าชุน  หรือ หลิวสฺวิน ในภาษาจีนกลาง ชื่อรอง จื่อไท่ ขุนพลและขุนศึกเล็ก ๆ ผู้มีชีวิตระหว่างปลาย ราชวงศ์ฮั่นตะวันออก ของจีน
ประวัติ.
เล่าชุนมาจาก เมืองหลางหยา  ทุกวันนี้คือ หลินยี่ ซานตง บางเวลาไปจนสิ้นสุดรัชศก จงผิง (184–189) ของรัชสมัย จักรพรรดิหลิง เขารับราชการเป็นนายอำเภอเจียนผิง (ทุกวันนี้คือตะวันตกของ อำเภอเซี่ยยี่ เหอหนาน) ในเมืองเพ่ย์ ระหว่างเวลานี้ เขาพบและกลายเป็นคนรู้จักของ โจโฉ
โกลเดนดิกต์

โกลเดนดิกต์  เป็นโปรแกรมพจนานุกรมโอเพนซอร์ซที่ให้ความหมายคำและวลีในภาษาต่าง ๆ ซึ่งอนุญาตให้ใช้รูปแบบไฟล์พจนานุกรมได้หลายรูปแบบในเวลาเดียวกันโดยไม่ต้องแปลงไฟล์
โครงการนี้มีจุดประสงค์เพื่อสร้างโปรแกรมพจนานุกรมที่มีคุณลักษณะจำนวนมากในโปรแกรมเดียว
สินค้าอันตราย

สินค้าอันตราย เป็นสินค้าที่อยู่ระหว่างการขนส่งมีความเสี่ยงที่จะเกิดความเสี่ยหายต่อชีวิต ทรัพย์สิน และสิ่งแวดล้อม รวมมถึงภาพลักษณ์ ซึ่งมีสมบัติตามลักษณะความเสี่ยง 9 ประเภทที่กำหนดโดยคณะกรรมการผู้เชี่ยวชาญด้านการขนส่งสินค้าอันตรายของสหประชาชาติ (Committee of Experts on the Transport of Dangerous Goods) การกำหนดลักษณะความเสี่ยงดังกล่าวจะเป็นประโยชน์ต่อการพัฒนารูปแบบมาตรการจำกัดความเสี่ยงในการขนส่งสินค้าอันตรายในแต่ละรูปแบบ และได้ออกเอกสารข้อเสนอแนะสหประชาชาติว่าด้วยการขนส่งสินค้าอันตราย (UN Recommendations on the Transport of Dangerous Goods - Model Regulations) ซึ่งเป็นแนวทางในการออกข้อกำหนดของสินค้าอันตรายในรูปแบบการขนส่งต่างๆ ในทางสากล
การจำแนกประเภทและฉลาก.
ประเภท 9: สารอันตรายเบ็ดเตล็ดและสารอันตรายต่อสิ่งแวดล้อม.
สารอันตรายที่ไม่จัดอยู่ในประเภทอื่น เช่น แร่ใยหิน, ลูกแก๊สถุงลมนิรภัย, แพชูชีพแบบเป่าลมเอง, น้ำแข็งแห้ง
บัญชีรายชื่อสินค้าอันตราย.
ในข้อเสนอแนะสหประชาชาติว่าด้วยการขนส่งสินค้าอันตรายจะมีการกำหนดบัญชีรายชื่อของสินค้าอันตรายในส่วนที่ 3 ซึ่งจะประกอบด้วยข้อมูลหลักในการบ่งชี้ข้อมูลของสินค้าอันตรายแต่ละรายการตามข้อมูลหลัก 5 ข้อมูล ดังนี้
ในบัญชีรายชื่อสินค้าอันตรายจะมีการบรรจุข้อเสนอแนะในการขนส่งสินค้าอันตรายแต่ละหมายเลขสหประชาชาติ ได้แก่ ข้อเสนอแนะพิเศษ ปริมาณจำกัดและปริมาณยอมรับ การใช้บรรจุภัณฑ์และ IBC การใช้แท็งก์
ปริมาณจำกัดและปริมาณยกเว้น.
ปริมาณจำกัด (Limited Quantities) เป็นข้อเสนอแนะเกี่ยวกับปริมาณของสินค้าอันตรายที่ประเมินได้ว่ามีความเสี่ยงต่ำในการขนส่ง ทั้งนี้ ปริมาณของสินค้าอันตรายที่บรรจุในบรรจุภัณฑ์แต่ละชิ้นจะมีผลกับระดับความเสี่ยงซึ่งจะถูกกำหนดให้มีความแตกต่างกันออกไปในแต่ละ UN number ตามแต่ระดับความรุนแรงหรือความเสี่ยงที่แตกต่างกันออกไป สินค้าอันตรายที่ขนส่งในเงื่อนไข Limited Quantities นี้ จะได้รับการยกเว้นไม่ต้องปฏิบัติตามข้อเสนอแนะบางประการ
ปริมาณยกเว้น (Excepted Quantities) สินค้าอันตรายที่มีการจัดการบรรจุในเงื่อนไข Excepted Quantities จะได้รับการยกเว้นในการปฏิบัติตามข้อเสนอแนะของ UN แต่ยังคงจะต้องปฏิบัติตามข้อเสนอแนะในเรื่องการฝึกอบรม การระบุลักษณะความเสี่ยง และข้อเสนอแนะเกี่ยวกับการบรรจุ ในการระบุเงื่อนไขปริมาณยอมรับในแต่ละ UN จะแบ่งเป็น 6 ระดับ (E0, E1,E2,E3,E4 และ E5) ตามปริมาณที่บรรจุในบรรจุภัณฑ์ภายในและผลรวมของปริมาณในบรรจุภัณฑ์ภายนอก
วินเซนโซ อัลแบร์โต อันเนเซ

วินเซนโซ อัลแบร์โต อันเนเซ    เกิดเมื่อวันที่ 22 กันยายน พ.ศ.2527 ใน เมือง Bisceglie  ประเทศอิตาลี เป็นผู้จัดการทีมฟุตบอลอิตาลีและอดีตเคยเป็นนักฟุตบอล   
อันเนเซเป็นโค้ชได้รับใบอนุญาต ยูฟ่า โปร ไลเซ่น (UEFA Pro Licence)  ซึ่งทำให้เขาสามารถฝึกฟุตบอลได้ในระดับสูงสุด เขามีประสบการณ์ในฐานะโค้ชเยาวชนในสถาบันการศึกษาและสโมสรในอิตาลี  ซึ่งส่วนใหญ่เป็นพันธมิตรกับทีมอิตาลีที่ยิ่งใหญ่ เช่น Hellas Verona และ Bari รวมถึงประสบการณ์ระดับนานาชาติมากมายในฐานะหัวหน้าโค้ช ในระดับทีมชุดใหญ่
ประวัติ.
การเล่นอาชีพ.
Annese  เริ่มต้นอาชีพการค้าแข้งของเขาในฐานะกองกลาง (Center Midfielder) ของ Venezia F.C. ทีมฟุตบอลเยาวชนตั้งแต่ยังอยู่ในซีรีย์ A (SerieA) 
การฝึกสอนอาชีพ.
Annese  เริ่มต้นอาชีพการทำงานของเขาในฐานะหัวหน้าโค้ชในทีมเยาวชน S.S. Fidelis Andria (ปี พ.ศ.2553-2555)  และได้รับการเลื่อนตำแหน่งเป็นทีมผู้ฝึกสอนของ ในอิตาลีดิวิชั่น3 ในปี พ.ศ.2555-2556)  หลังจากนั้นต่อเนื่องใน Foggia Calcio และ Lega Pro Prima Divisione (ปี พ.ศ. 2557-2558) ลัตเวีย(Latvia) เอสโตเนีย (Estonia) (Ghana) (Palestine) (Indonesia)และอาร์เมเนีย (Armenia) และเขาเป็นหัวหน้าโค้ชใน JFK Saldus และ Paide Linnameeskond นอกจากนี้เขายังเป็นโค้ชทางด้านแทคติกและเทคนิคของทีมชาติจูเนียร์ (อายุ 14, 15, 16, 17, 19) ในสหพันธ์ฟุตบอลแห่งอาร์เมเนีย (Football Federation of Armania) อีกด้วย
Bechem United.
ในเดือนมกราคมปี พ.ศ.2560  สโมสรในกาน่าพรีเมียร์ลีก คือ สโมสร Bechem United F.C. แต่งตั้ง Annese เป็นผู้จัดการ (Manager) ฤดูกาล 2017/2018 ของพวกเขา
Ahli Al-Khaleel.
เมื่อวันที่ 25 กรกฎาคม พ.ศ. 2560 Annese ลงนามในสัญญาฉบับหนึ่งปีและได้เป็นหัวหน้าโค้ชทีมแรกของปาเลสไตน์พรีเมียร์ลีก (Palestine Premier League) สโมสรอาห์ลี-อัลคาเซล(Ahli Al-Khaleel) ในฤดูกาล 2017-18  ซึ่งได้ฝึกสอนนักฟุตบอลอย่าง Shadi Shaban ที่ขึ้นชื่อว่าเป็นหนึ่งใน “นักฟุตบอลที่ดีที่สุดของทีมชาติปาเลสไตน์.” อีกด้วย
PSIS Semarang.
เมื่อวันที่ 24 มีนาคม พ.ศ.2561  Annese ได้รับตำแหน่งเป็นหัวหน้าโค้ช แก่ทีม PSIS Semarang ในฤดูกาล 2018.
เสรีรัฐปรัสเซีย

เสรีรัฐปรัสเซีย  เป็นรัฐของประเทศเยอรมนีในอดีต จัดตั้งขึ้นในปีค.ศ. 1918 โดยอิงตามอาณาเขตเดิมของราชอาณาจักรปรัสเซีย ซึ่งถูกยุบไปหลังจากระบอบจักรพรรดิเยอรมันถูกโค่นล้มหลังสงครามโลกครั้งที่หนึ่ง เมื่อไม่มีระบอบกษัตริย์ ทำให้ปรัสเซียซึ่งเป็นอาณาจักรที่ใหญ่ที่สุดในจักรวรรดิเยอรมันถูกเปลี่ยนไปใช้ระบอบสาธารณรัฐ ปกครองด้วยระบอบประชาธิปไตย มีเมืองหลวงของรัฐอยู่ที่เบอร์ลิน
อย่างไรก็ตาม เมื่อพรรคนาซีได้จัดตั้งเป็นรัฐบาลเยอรมนีในปี 1932 ระบอบประชาธิปไตยในปรัสเซียก็ถูกล้มเลิก ปรัสเซียถูกปกครองโดยตรงผ่านการรัฐประหารเงียบที่นำโดยนายกรัฐมนตรี ฟรันทซ์ ฟ็อน พาเพิน และบีบให้มุขมนตรีปรัสเซีย อ็อทโท เบราน์ ลาออกจากตำแหน่ง หลังจากนั้น ก็ไม่มีตำแหน่งมุขมนตรีอีกต่อไป รัฐบาลปรัสเซียก็ถูกปกครองโดยตำแหน่งข้าหลวง 
เมื่อพรรคนาซีได้ครองอำนาจแบบเบ็ดเสร็จในปี 1933 ก็นำไปสู่การรวมศูนย์อำนาจเข้าสู่รัฐบาลกลางในกรุงเบอร์ลินที่เรียกว่า "ไกลช์ชัลทุง"  ทำให้ปรัสเซียหมดสิ้นอำนาจจัดการตนเอง พรรคนาซีได้แต่งตั้งแฮร์มัน เกอริง เป็นมุขมนตรีปรัสเซียคนใหม่ บรรดารัฐในประเทศเยอรมนีทั้งหลาย ถูกแทนที่ทางพฤตินัยด้วยเขตการปกครองอย่างจังหวัดที่เรียกว่า "เกา" ผู้ปกครองของไรชส์เกาเรียกว่า "เกาไลเทอร์"
เมื่อสิ้นสุดสงครามโลกครั้งที่สองและเยอรมนีตกอยู่ภายใต้การยึดครองของฝ่ายสัมพันธมิตร อดีตมุขมนตรีปรัสเซีย อ็อทโท เบราน์ ได้พยายามเข้าหาผู้มีอำนาจในฝ่ายสัมพันธมิตร เพื่อหวังฟื้นฟูรัฐบาลท้องถิ่นของปรัสเซียอีกครั้งแต่ก็ถูกปฏิเสธ ท้ายที่สุด กองกำลังฝ่ายพันธมิตรตัดสินใจยุบปรัสเซียเมื่อกุมภาพันธ์ ค.ศ. 1947
ธัญญวีร์ ชุณหสวัสดิกุล

ธัญญวีร์ ชุณหสวัสดิกุล (เกิด 29 เมษายน พ.ศ. 2543) ชื่อเล่น เหม่เหม เป็นนักแสดงและนักบินหญิงชาวไทย อดีตนักแสดงสังกัดช่อง 7 เอชดี ชนะเลิศจากการประกวดยังโมเดลคอนเทสต์ 2015 ปัจจุบันผันตัวไปเป็นนักแสดงอิสระ
ประวัติ.
ธัญญวีร์ เกิดเมื่อวันที่ 29 เมษายน พ.ศ. 2543 จังหวัดนนทบุรี เธอเป็นบุตรสาวคนโตของ นางวรัทยา ชุณหสวัสดิกุล มีน้องสาว 1 คนชื่อ นางสาวธัญญ์ชนก ชุณหสวัสดิกุล ชื่อ เล่น เหมยเหมย สำเร็จการศึกษาระดับประถมศึกษาจาก โรงเรียนกสิณธรเซนต์ปีเตอร์ ระดับชั้นมัธยมศึกษาตอนต้นและระดับชั้นมัธยมศึกษาตอนปลายจาก สำเร็จการศึกษาระดับปริญญาตรีจาก คณะวิศวกรรมศาสตร์ เอกวิศวกรรมการบิน มหาวิทยาลัยอัสสัมชัญ และได้ฝึกการบินภาคพื้นและภาคอากาศที่ โรงเรียนการบินกรุงเทพ และสำเร็จการศึกษาระดับปริญญาโทจาก คณะวิทยาศาสตร์สาขาการจัดการในการเป็นผู้นำผู้ประกอบการ (Master of Science in Management in Entrepreneurial Leadership) 
เข้าสู่วงการบันเทิง.
ในปี พ.ศ. 2558 ธัญญวีร์ได้เข้าร่วมการประกวดยังโมเดลคอนเทสต์ 2015 จากการชักนำของทอม คำไทย และได้เป็น 1 ใน 25 คนสุดท้ายของการแข่งขัน 2 ปีต่อมาธัญญวีร์เข้าร่วมการประกวดในรายการนี้อีกครั้ง และได้รับตำแหน่งชนะเลิศ พร้อมรางวัลตำแหน่งพิเศษ Miss B-ing Young Model Colorful Life ได้รับเงินรางวัลรวม 170,000 บาท และจึงได้เป็นนักแสดงสังกัด ช่อง 7 เอชดี มีผลงานละครกับช่อง ช่อง 7 เอขดี แล้ว 3 เรื่องได้แก่ "บาปบริสุทธิ์ Live", " รักหวานบ้านวุ่น" และ "เด็กเสเพล" และยังมีผลงานภาพยนตร์ โฆษณา และมิวสิกวิดีโอเพลงของศิลปินต่าง ๆ ปัจจุบันทางช่อง 7 ได้ออกมาประกาศว่าเธอได้หมดสัญญาและผันตัวไปเป็นนักแสดงอิสระ
เด็นปาซาร์

เด็นปาซาร์  เป็นเมืองหลักของจังหวัดบาหลีและประตูหลักสู่เกาะบาหลี นอกจากนี้ยังเป็นศูนย์กลางการเชื่อมโยงสำหรับเมืองอื่น ๆ ในหมู่เกาะซุนดาน้อยอีกด้วย
จากการเติบโตอย่างรวดเร็วของอุตสาหกรรมการท่องเที่ยวในบาหลี เด็นปาซาร์ได้ส่งเสริมและสนับสนุนกิจกรรมทางธุรกิจและการเสี่ยงลงทุนซึ่งทำให้เมืองนี้มีอัตราการเติบโตสูงที่สุดในจังหวัด ใน ค.ศ. 2017 เด็นปาซาร์มีประชากรจำนวน 897,300 คน เพิ่มขึ้นจาก 788,445 คนจากข้อมูลสำมะโน ค.ศ. 2010 ส่วนเขตมหานครของเมืองมีผู้อยู่อาศัยประมาณ 2 ล้านคน
มากัซซาร์

มากัซซาร์  เป็นเมืองหลักของจังหวัดซูลาเวซีใต้ ประเทศอินโดนีเซีย เป็นเมืองที่ใหญ่ที่สุดบนเกาะซูลาเวซีในแง่จำนวนประชากร และเป็นเมืองที่ใหญ่เป็นอันดับที่ 5 ของประเทศรองจากจาการ์ตา, ซูราบายา, บันดุง และเมดัน ระหว่าง ค.ศ. 1971–1999 เมืองนี้มีชื่อว่า อูจุงปันดัง  ซึ่งตั้งตามชื่อป้อมสมัยก่อนอาณานิคมป้อมหนึ่งในเมือง และยังมีการใช้ชื่อทั้งสองสลับกันอยู่บ่อยครั้ง มากัซซาร์ตั้งอยู่บนชายฝั่งตะวันตกเฉียงใต้ของเกาะซูลาเวซีโดยหันหน้าสู่ช่องแคบมากัซซาร์
มากัซซาร์มีเนื้อที่ และมีประชากรประมาณ 1.432 ล้านคนในกลาง ค.ศ. 2022 เขตสิ่งปลูกสร้าง (หรือ "เมโตร") ของเมืองมีผู้อยู่อาศัย 1,976,168 คน ครอบคลุมนครมากัซซาร์และตำบล 15 ตำบล ส่วนเขตมหานครอย่างเป็นทางการของเมืองมีชื่อเรียกว่า "มัมมีนาซาตา"  ซึ่งครอบคลุมไปถึงตำบล 33 ตำบล มีเนื้อที่ และมีประชากรประมาณ 2,740,532 คนตามสำมะโนกลาง ค.ศ. 2022
เขตบริหาร.
นครมากัซซาร์แบ่งออกเป็น 15 เขต ("เกอเจอมาตัน") และแบ่งออกเป็น 153 หมู่บ้านในเมือง ("เกอลูราฮัน") เขตเหล่านี้ระบุอยู่ข้างล่างพร้อมกับพื้นที่และประชากรตามสำมะโน ค.ศ. 2010 และสำมะโน ค.ศ. 2020, ร่วมกับจำนวนประมาณการอย่างเป็นทางการในช่วงกลาง ค.ศ. 2022 และจำนวนหมู่บ้านในแต่ละเขต
หมายเหตุ (a) ประชากรในเขตหมู่เกาะซังการ์รังใน ค.ศ. 2010 รวมอยู่ในจำนวนของเขตอูจุงตานะฮ์ ซึ่งเป็นเขตที่เขตนี้แยกออกมา
เขตมหานคร ("มัมมีนาซาตา").
เขตมหานครที่รวมมากัซซาร์มีชื่อเรียกว่า #เปลี่ยนทาง ซึ่งเป็นคำย่อจาก Makassar และพื้นที่ใกล้เคียงอย่าง Maros, Sungguminasa (โกวา) และ Takalar
ภูมิอากาศ.
มากัซซาร์มีสภาพภูมิอากาศแบบมรสุมเขตร้อน (เคิพเพิน: "Am") อุณหภูมิเฉลี่ยทั้งปีอยู่ที่ โดยมีความแปรปรวนน้อยเนื่องจากละติจูดที่อยู่ใกล้เส้นศูนย์สูตร: อุณหภูมิสูงเฉลี่ยอยู่ที่ประมาณ และอุณหภูมิต่ำเฉลี่ยอยู่ที่ประมาณ ทั้งปี
ประชากร.
ศาสนาในมากัซซาร์ (2010)
<templatestyles src="Legend/styles.css" />   อิสลาม
 (87.19%)<templatestyles src="Legend/styles.css" />   โปรเตสแตนต์
 (8.17%)<templatestyles src="Legend/styles.css" />   โรมันคาทอลิก
 (2.82%)<templatestyles src="Legend/styles.css" />   พุทธ
 (1.26%)<templatestyles src="Legend/styles.css" />   ฮินดู
 (0.14%)<templatestyles src="Legend/styles.css" />   ลัทธิขงจื๊อและอื่น ๆ
 (0.42%)
มากัซซาร์เป็นนครที่มีหลายกลุ่มชาติพันธุ์ ประชากรส่วนใหญ่เป็นชาวมากัซซาร์และบูกิซ ส่วนที่เหลือเป็นชาวโจราจา, มันดาร์, บูตน, จีน และชวา
ไดอานา เวลสลีย์ ดัชเชสแห่งเวลลิงตัน

ไดอานา ดัชเชสแห่งเวลลิงตัน มีนามเดิมว่า ไดอานา รูธ แม็กคอนเนล  เกิดเมื่อวันที่ 14 มกราคม 2465 ณ มลฑลวูลวิช ลอนดอน ประเทศอังกฤษ สหราชอาณาจักร เป็นบุตรีเพียงคนเดียวของ พลตรีดักลาส แม็กคอนเนล กับ รูธ เจนเน็ต บล็อฟเฟลด บิดาของเธอเป็นครูสอนโรงเรียนนายร้อยทหาร เธอมีพี่ชาย 1 คน แต่เสียชีวิตหลังคลอดได้ไม่นาน เมื่อโตขึ้นพ่อและแม่ของเธอ ได้แนะนำให้รู้จักกับชายหนุ่มคนนึง แต่เธอมิได้ชอบด้วย ต่อมาเธอและพ่อแม่ ได้ย้ายไป อินเดีย เป็นเวลาสองปี เธออายุเพียงไม่ถึง 17 ปียังไม่จบชั้นมัธยมปลาย ก็เกิดสงครามโลกครั้งที่สอง เธออาศัยอยู่ในกรุงเยรูซาเล็มเมื่อพ่อของเธอถูกส่งไปประจำที่นั่น เธอทำงานเป็นเลขานุการทหารในที่โรงแรมคิงเดวิดและมักจะมาช่วยงานพ่อของเธอในค่ายเสมอๆ
แต่งงาน.
ลอร์ดแห่งโดรูยังคงรับราชการทหารยศขณะนั้นคือ พลจัตวา เธอและสามีได้อาศัยอยู่กับเขาในประเทศไซปรัส ในปี 2493 และอัลมาดริด ในปี 2507-2510 ต่อมาลอร์ดแห่งโดรูไดลาออกจากกองทัพในปี 2510 และพวกเขาย้ายไปสฟตราเฟลดในปีพ.ศ. 2515 โดยต่อม เจอราลด์ เวลสลีย์ ดยุกที่ 7 แห่งเวลิงตัน บิดาของสามีเสียชีวิตลง ทำให้สามีได้รับบรรดาศักดิ์เป็น ดยุกแห่งเวลลิงตัน และเธอก็กลายเป็น ดัชเชสแห่งเวลลิงตัน ในปี 2550 เธอได้รับเครื่องราชอิสริยาภรณ์จักรวรรดิบริติช จาก สมเด็จพระราชินีนาถเอลิซาเบธที่ 2 แห่งสหราชอาณาจักร 
ไดอานา เวลสลีย์ ดัชเชสแห่งเวลลิงตัน เสียชีวิตลงเมื่อวันที่ 1 พฤสจิกกายน 2553 สิริอายุรวม 88 ปี
กรอบอ้างอิงเฉื่อย

ในกลศาสตร์คลาสสิคและทฤษฎีสัมพันธภาพพิเศษ กรอบอ้างอิงเฉื่อย คือ กรอบอ้างอิงของวัตถุซึ่งเป็นกรอบที่มีแรงลัพธ์กระทำเป็นศูนย์หรือก็คือไม่มีความเร่งเกิดขึ้น นั่นคือกรอบนี้จะอยู่ในสภาพหยุดอยู่นิ่งหรือกำลังเคลื่อนที่ด้วยความเร็วคงตัว ในเชิงการวิเคราะห์ มันคือกรอบอ้างอิงที่อธิบายถึงเวลาและอวกาศว่าเป็นเนื้อเดียวกัน (homogeneous) เติบโตเท่ากันทุกทิศทาง (isotropic) และอยู่ในพจน์ที่ไม่ขึ้นกับเวลา แนวคิดทางฟิสิกส์ของระบบซึ่งอยู่ในกรอบอ้างอิงเฉื่อย จะไม่มีปัจจัยภายนอกที่ส่งผลต่อระบบ กรอบอ้างอิงเฉื่อยยังมีชื่อเรียกอื่นว่า inertial reference frame, inertial frame, Galilean reference frame หรือ inertial space
ดูเพิ่ม.
<templatestyles src="Col-begin/styles.css"/>
ปรัสเซียหลวง

ปรัสเซียหลวง  หรือ ปรัสเซียของโปแลนด์  คือดินแดนทางตะวันตกของปรัสเซียในสมัยที่อยู่ภายใต้การปกครองของโปแลนด์ มีฐานะเป็นภูมิภาคหนึ่งของราชอาณาจักรโปแลนด์ ดำรงอยู่ระหว่างปี ค.ศ. 1466 ถึง 1772
ปรัสเซียหลวงถูกจัดตั้งขึ้นภายหลังเกิดสันติภาพแห่งราชบัลลังก์ครั้งที่สอง (Second Peace of Thorn) อันเป็นสัญญาที่ยุติความขัดแย้งระหว่างอัศวินทิวทอนิกกับกษัตริย์โปแลนด์ ในการนี้ รัฐอัศวินทิวทันได้ตกลงที่จะยกดินแดนทางตะวันตกของปรัสเซียให้แก่โปแลนด์ ปรัสเซียหลวงถูกยุบทิ้งเมื่อมีการผนวกเข้าเป็นส่วนหนึ่งกับราชอาณาจักรปรัสเซียในปี 1772 ในรัชสมัยพระเจ้าฟรีดริชมหาราช พระองค์ทรงจัดตั้งอดีตปรัสเซียหลวงเป็นมณฑลที่ชื่อว่ามณฑลปรัสเซียตะวันตก
คริสต์ โนโวเซลิช

คริสต์ แอนโทนี โนโวเซลิช (หรืออาจเขียนว่า Chris Novoselic) เกิด 16 พฤษภาคม ค.ศ. 1965 เป็นนักดนตรี และนักเคลื่อนไหวทางการเมืองชาวอเมริกัน เป็นอดีตมือเบสและสมาชิกผู้ก่อตั้งวงกรันจ์ เนอร์วานา ร่วมกับมือกีตาร์และนักร้องนำ เคิร์ต โคเบน วงเนอร์วานาประสบความสำเร็จอย่างยิ่ง ได้รับรางวัลระดับแผ่นเสียงทองคำและทองคำขาวหลายครั้ง และยังออกทัวร์ไปทั่วโลกโดยทุกโชว์สามารถขายบัตรได้หมด เมื่อเนอร์วานาแยกกันไปภายหลังการเสียชีวิตของเคิร์ต โคเบนในปี 1994 โนโวเซลิชได้ก่อตั้งวงที่ชื่อ สวีตเซเวนตีไฟฟ์ (Sweet 75) หลังจากนั้นหลายปีกับวง อายส์อะดริฟต์ (Eyes Adrift) เมื่อปี 2002 ได้ออกอัลบัม 1 ชุดกับแต่ละวง ตั้งแต่ปี 2006 ถึง 2009 เขาเล่นอยู่ในวงพังก์ที่ชื่อ ฟลิปเปอร์ และในปี 2011 เขาได้เล่นเบสและแอกคอร์เดียนในเพลง "I Should Have Known" ให้กับวงฟูไฟเตอส์ ในอัลบัมชุด "Wasting Light" เขายังกีตาร์เบสและแอกคอร์เดียนกับวงล่าสุด ไจแอนส์อินเดอะทรีส์ (Giants in the Trees) ตั้งแต่เดือนมิถุนายน 2016
ชนิทเซิล

ชนิทเซิล  หมายถึงเนื้อที่ถูกทุบให้บางลงด้วยค้อนทุบเนื้อแล้วนำไปทอดด้วยน้ำมันหรือไขมันสัตว์ โดยทั่วไปมักจะหมายถึงเนื้อที่ชุบแป้งและเกล็ดขนมปังทอด ชนิทเซิลมีต้นกำเนิดมาจากประเทศออสเตรีย ชนิทเซิลแบบชุบเกล็ดขนมปังเป็นที่นิยมในหลายประเทศทั่วโลก สามารถใช้เนื้อลูกวัว เนื้อแกะ เนื้อวัว ไก่งวง เนื้อกวางเรนเดียร์ และเนื้อหมูในการทำ
ชนิทเซิลต้นตำรับออสเตรียคือ "วีเนอร์ชนิทเซิล"  ซึ่งมีประวัติย้อนไปถึงปี ค.ศ. 1845 ทำมาจากเนื้อลูกวัว เสิร์ฟพร้อมด้วยเลมอนฝานและสลัดมันฝรั่ง พร้อมทั้งใบพาสลีย์และเนย วีเนอร์ชนิทเซิลได้รับการคุ้มครองการตั้งชื่อจากแหล่งกำเนิด (พีดีโอ) ในประเทศออสเตรียและเยอรมนี โดยต้องทำจากเนื้อลูกวัวเท่านั้น
โคกุปปะ

โคกุปปะ (; โรมาจิ: "Kokuppa") หรือ กูปปะลิงส์  รู้จักกันในชื่อ สมุนของคุปปะ  หรือทีมคุปปะทั้ง 7  เป็นกลุ่มของตัวละครทั้งเจ็ดในเกมมาริโอของบริษัทนินเทนโด โดยมีชื่อดังนี้ อิกกี, แลรี, เล็มมี, ลุดวิก ฟาน, มอร์ตัน จูเนียร์, รอย และเวนดี โอ. คุปปะ เป็นลูก ๆ ของคุปปะ
การปรากฏตัว.
โคกุปปะปรากฏตัวครั้งแรกในเกมซูเปอร์มาริโอบราเธอส์ 3 โดยรับบทเป็นบอสในแต่ละด่านโดยมีคฑาที่ขโมยมาจากพระราชาและสาปเขาให้เป็นสัตว์ต่าง ๆ#เปลี่ยนทาง หลังจากนั้นจึงปรากฏตัวในเกมซูเปอร์มาริโอเวิลด์ในปี 1990 โดยเก็บไข่ของยอชชีไว้ในปราสาทบนดินแดนไดโนเสาร์ (Dinosaur Land)#เปลี่ยนทาง 
ให้เสียง.
ตัวละครทุกตัวจะตั้งตามบุคคลสำคัญและบุคคลพิเศษ ยกเว้นแลรี คุปปะ 
การตอบรับ.
นับตั้งแต่เกม"ซุปเปอร์มาริโอบราเธอร์ส 3"ถูกเผยแพร่ มีรายงานถึงโคกุปปะในแง่บวกอย่างมาก นินเทนโดพาเวอร์ได้ให้โคกุปปะเป็นหนึ่งในเหตุผลที่ผู้คนรักนินเทนโด และเป็นอันดับที่ 19 ของวายร้ายที่ดีที่สุดโดยGameDaily.
แซลลี ฮอว์กินส์

แซลลี เซซีเลีย ฮอว์กินส์ (เกิด 27 เมษายน ค.ศ. 1976) เป็นนักแสดงชาวอังกฤษ เธอเปิดตัวงานแสดงครั้งแรกกับผู้กำกับ ไมก์ ลีห์ ในภาพยนตร์เรื่อง "ออลออร์นอตติง" (2002) เธอยังคงร่วมงานกับลีห์ โดยการรับบทสนับสนุนใน "วีราเดรก" (2004) และรับบทนำใน "ป๊อบปี้...เธอสุขไม่มีสุด" (2008) ทำให้ฮอว์กินส์ได้รับรางวัลจากหลายสถาบัน รวมถึงรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือตลก และรางวัลหมีเงิน สาขานักแสดงนำหญิงยอดเยี่ยม
ฮอว์กินส์ปรากฏในภาพยนตร์ของวูดดี อัลเลนถึงสองเรื่องใน "เกมรักเล่ห์ลึก" (2007) และ "วิมานลวง" (2013) ในภาพยนตร์เรื่องนี้ ทำให้เธอรับการเสนอชื่อเข้าชิงสาขานักแสดงสมทบหญิงยอดเยี่ยม จากรางวัลออสการ์และรางวัลแบฟตาด้วย เธอยังรับบทนำใน "เมดอินดาเกแนม" (2010), "แพดดิงตัน คุณหมี หนีป่ามาป่วนเมือง" (2014), "เมาดี" (2016) และ "แพดดิงตัน 2 ของขวัญที่หายไป" (2017) ฮอว์กินส์แสดงเป็นตัวเอกในบทพนักงานทำความสะอาดผู้เป็นใบ้ ในภาพยนตร์แฟนตาซีเรื่อง "เดอะ เชพ ออฟ วอเทอร์" (2017) ซึ่งประสบความสำเร็จทางด้านเสียงวิจารณ์และได้รับการเสนอชื่อเข้าชิงรางวัลออสการ์ รางวัลแบฟตา รางวัลลูกโลกทองคำ และรางวัลสมาคมนักแสดงภาพยนตร์และโทรทัศน์ สาขานักแสดงนำหญิงยอดเยี่ยม
ฮอว์กินส์เริ่มต้นอาชีพด้วยการเป็นนักแสดงละครเวทีในหลายเรื่อง เช่น "โรเมโอและจูเลียต" ในบทจูเลียต คาปูเล็ต, "มัชอะดูอะเบาต์นอตติง" ในบทฮีโร และ "ฝัน ณ คืนกลางฤดูร้อน" ในบทเฮอร์เมีย เธอยังปรากฏในละครเวทีของโรงละครรอยัลคอร์ต ในลอนดอน และในปี ค.ศ. 2010 เธอแสดงละครบรอดเวย์ครั้งแรกในเรื่อง "มิสซิสวอร์เรนเพอร์เฟกชัน" ในปี ค.ศ. 2012 เธอได้แสดงเรื่อง "คอนสตัลเลชันส์" ที่โรงละครรอยัลคอร์ต ซึ่งต่อมาได้ย้ายไปที่โรงละครดยุกแห่งยอร์กในเวสต์เอ็นด์ บนจอโทรทัศน์เธอปรากฏในละครเลสเบียนทางช่องบีบีซีเรื่อง "ขอหยุดหัวใจไว้ที่เธอ" (2002) ดัดแปลงจากนวนิยายในชื่อเดียวกันของซาราห์ วอเตอส์ โดยรับบทเป็นเซนา เบลก และในเรื่อง "เล่ห์รัก นักล้วง" (2005) รับบทเป็นซูซาน ทรินเดอร์ เขียนโดยวอเตอส์อีกเช่นกัน เธอยังรับบทเป็นแอนน์ เอลเลียตในละครเรื่อง "เพอร์ซูเอชัน" (2007) ออกอากาศทางช่องไอทีวี สร้างจากนวนิยายของเจน ออสเตน
พรรคฉันทะเขมร

พรรคฉันทะเขมร ("คณบกฺสฉนฺทะ̤ขฺแมร") เป็นพรรคการเมืองในประเทศกัมพูชา ก่อตั้งในปี ค.ศ. 2018หัวหน้าพรรคคือ Kong Monika เข้าร่วมการเลือกตั้งทั่วไปในกัมพูชา ค.ศ. 2018 ได้คะแนนเป็นอันดับสี่ แต่ไม่มีสมาชิกได้รับเลือกเป็นสมาชิกสภาผู้แทนราษฎร
สำนักงานนโยบายและแผนทรัพยากรธรรมชาติและสิ่งแวดล้อม

สำนักงานนโยบายและแผนทรัพยากรธรรมชาติและสิ่งแวดล้อม  เป็นหน่วยงานระดับกรม ในสังกัดของกระทรวงทรัพยากรธรรมชาติและสิ่งแวดล้อม มีหน้าที่กำหนดนโยบายแผนการส่งเสริมและรักษาคุณภาพสิ่งแวดล้อม โดยเสนอแนะนโยบายและแผนการอนุรักษ์และบริหารจัดการทรัพยากรธรรมชาติและสิ่งแวดล้อม ติดตามตรวจสอบผลกระทบสิ่งแวดล้อมตามรายงานการวิเคราะห์ผลกระทบสิ่งแวดล้อม
ประวัติ.
เนื่องจากปัญหาสิ่งแวดล้อมเสื่อมโทรม รัฐบาลจึงได้ประกาศพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2518 ซึ่งประกอบด้วยสำนักงาน ในช่วงแรกใช้ชื่อว่า คณะกรรมการสิ่งแวดล้อมแห่งชาติ
ใน พ.ศ. 2521 และ 2522 ได้ถูกย้ายสังกัดไปอยู่กระทรวงวิทยาศาสตร์ เทคโนโลยีและการพลังงาน
ใน พ.ศ. 2535 รัฐบาลได้ประกาศพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 มีผลให้เกิดหน่วยงานด้านสิ่งแวดล้อมขึ้น 3 หน่วยงาน คือ สำนักงานนโยบายและแผนสิ่งแวดล้อม, กรมควบคุมมลพิษ และกรมส่งเสริมคุณภาพสิ่งแวดล้อม
เมื่อวันที่ 8 ตุลาคม พ.ศ. 2545 กระทรวงวิทยาศาสตร์เทคโนโลยีและสิ่งแวดล้อมได้โอนสำนักงานไปเป็นสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม
อาร์ชดยุกคาร์ล แฟร์ดีนันท์แห่งออสเตรีย

อาร์ชดยุกคาร์ล แฟร์ดีนันท์แห่งออสเตรีย  ประสูติเมื่อวันที่ 29 กรกฎาคม 2361 ณ จักรวรรดิออสเตรีย เป็นพระโอรสใน อาร์ชดยุกคาร์ล ดยุกแห่งเท็ชเชิน กับ เจ้าหญิงเฮ็นรีเอ็ทเทอแห่งนัสเซา-ไวล์บูร์ก ทรงเป็นพระราชนัดดาใน จักรพรรดิเลโอโปลด์ที่ 2 แห่งจักรวรรดิโรมันอันศักดิ์สิทธิ์ โดยเมื่อเจริญพระชันษา ทรงเป็นทหารหน่วยรบที่ 57 ในเบอร์โน และหลังจากกนั้น ทรงได้รับคำสั่งจากรัฐบาลให้สู้รบกับพวกก่อการร้ายในปราก ในปี 2357 ต่อมาพระองค์ทรงเป็นหัวหน้าทหารในมอเรเวียและไซลีเชีย ก่อนจะเสด็จกลับไปรับตำแหน่งจอมพลแห่งกองทัพออสเตรียในปี 2403 
เสกสมรส.
พระองค์ทรงเสกสมรสกับพระญาติคือ อาร์ชดัชเชสเอลิซาเบธ ฟรานซิสกาแห่งออสเตรีย เมื่อวันที่ 18 เมษายน 2397 มีพระบุตรดังนี้
พายุนากรี

นากรี (แปลตรงตัว#เปลี่ยนทาง 'ราตรี (พรรณไม้)') เป็นชื่อพายุหมุนเขตร้อนในรายชื่อชุดที่ 3 ลำดับที่ 1 ของมหาสมุทรแปซิฟิกตะวันตกฝั่งเหนือ ส่งโดยประเทศกัมพูชา
พายุนากรีนั้นอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ดราก้อนเควสต์ VIII

ดราก้อนเควสต์ VIII  เป็นเกมหลักภาคที่ 8 ของชุดเกม"ดราก้อนเควสต์" พัฒนาโดยค่าย Level-5 และจัดจำหน่ายโดยสแควร์เอนิกซ์บนเครื่องเล่นเพลย์สเตชัน 2 ภาคนี้วางจำหน่ายครั้งแรกในประเทศญี่ปุ่นในเดือนมกราคม ค.ศ. 2004 ก่อนที่จะวางจำหน่ายในอเมริกาเหนือในปี 2005 และภูมิภาคPALในปี 2006 ดราก้อนเควสต์ภาคนี้ประสบความสำเร็จอย่างถล่มทลาย และถูกยกเป็นหนึ่งในเกมที่ประสบความสำเร็จที่สุดของโซนี่
สงครามพระเจ้าอเล็กซานเดอร์มหาราช

สงครามพระเจ้าอเล็กซานเดอร์มหาราช เป็นสงครามระหว่างพระเจ้าอเล็กซานเดอร์มหาราชแห่งราชอาณาจักรมาเกโดนีอากับผู้ปกครองหลายคนในภูมิภาคกรีซจนถึงอินเดีย สงครามครั้งนี้เกิดขึ้นหลังจากอเล็กซานเดอร์ขึ้นครองราชย์ต่อจากพระเจ้าพีลิปโปสที่ 2 พระราชบิดา พระองค์เริ่มทำสงครามกับชาวเธรซและอิลลีเรียทางตอนเหนือ ก่อนจะข้ามช่องแคบเฮลเลสปอนต์เพื่อโจมตีจักรวรรดิอะคีเมนิด โดยพิชิตอานาโตเลีย, ซีเรีย, ฟินิเชีย, ยูเดียและอียิปต์ ในปี 331 ก่อนคริสตกาล อเล็กซานเดอร์ตีทัพพระเจ้าดาไรอัสที่ 3 จนแตกพ่ายในยุทธการที่กอกามีลา เป็นการเปิดทางสู่เมืองหลวงแพร์ซโพลิสซึ่งถูกปล้นและเผา
อเล็กซานเดอร์เดินทัพต่อไปยังแบคเตรีย ยึดซอกเดียนร็อก ก่อนจะข้ามเทือกเขาฮินดูกูชและแม่น้ำสินธุเพื่อเข้าสู่อินเดีย พระองค์เอาชนะทัพพระเจ้าโปรสในยุทธการที่ไฮดาสเปสในปี 326 ก่อนคริสตกาล แต่ทหารที่อ่อนล้าและหวาดกลัวต่อทัพมหึมาของจักรวรรดินันทะที่อยู่ใกล้เคียงปฏิเสธที่จะรุกต่อ อเล็กซานเดอร์จึงสร้างแท่นบูชา 12 แห่งที่ริมฝั่งแม่น้ำฮิฟาซิสเพื่อระลึกถึงการขยายพระราชอำนาจของพระองค์ ก่อนจะยกทัพกลับโดยแต่งตั้งเซแทร็ปไว้ปกครอง เมื่ออเล็กซานเดอร์กลับมาถึงบาบิโลน พระองค์มีแผนจะบุกคาบสมุทรอาหรับ แต่สวรรคตเสียก่อนในปี 323 ก่อนคริสตกาล
ปีต่อมาหลังอเล็กซานเดอร์สวรรคต เกิดสงครามไดแอโดไคซึ่งเป็นการแย่งชิงอำนาจระหว่างนายพลของพระองค์ หลังยุทธการที่อิปซัสในปี 301 ก่อนคริสตกาล อาณาจักรของอเล็กซานเดอร์ก็ถูกแบ่งแยก โดยทอเลมีครองอียิปต์ เซลิวคัสครองดินแดนฝั่งเอเชียจนถึงตะวันออกของอานาโตเลีย ไลซีมาคัสครองเธรซและตะวันตกของอานาโตเลีย ส่วนคาสแซนเดอร์ครองกรีซและมาซิดอน สงครามดังกล่าวยังเป็นจุดเริ่มต้นของสมัยเฮลเลนิสต์ ซึ่งวัฒนธรรมกรีกเจริญและเผยแพร่ไปไกลถึงขีดสุด